**Предварителна оценка на въздействието на проект на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив**

|  |  |
| --- | --- |
| **Елементи на оценката** | **Аргументация** |
| Основания за  иницииране  на промени | * С писмо вх.№21Р-31-/14/06.04.2021г. на община Пловдив, ОП „Организация и контрол на транспорта“, гр. Пловдив предлага да бъде включена такса за „бърза“ услуга в **Приложение №5** „Такси за административни услуги“ от Наредбата, касаещи издаването на удостоверения за извършване на таксиметров превоз. * В своите писма и доклади директорите на общо 10 общински предприятия – ОП „Зооветеринарен комплекс Пловдив“, ОП „Организация и контрол на транспорта“, ОП „Радостни обреди“, ОП „Градини и паркове“, ОП „Дезинфекционна станция“, ОП „Паркиране и репатриране“, ОП „Траурни дейности“, ОП „Чистота“, ОП „Многофункционална спортна зала“, ОП „Младежки център“ изразяват становище, че към настоящия момент цените на услугите, предоставяни от по-голямата част на предприятията не са се променяли през годините. Във формирането на цената на услугата се калкулират типичните разходи, работната заплата, а тези елементи в последните години бележат значително нарастване. **С цел оптимизиране и подобряване на предлаганите услуги от общинските предприятия, както и повишаване на тяхната конкурентоспособност на пазара на предлаганите услуги се налага осъвременяване на цените.**   След направени маркетингови проучвания на пазара сред фирми, които предлагат същия вид услуги, се стигна до извода, че е целесъобразно цените на услугите, посочени в **Приложение №8, 8.1** да бъдат актуализирани и променени.   * С писмо вх.№21МЗ-75(1)/25.06.2021г. на община Пловдив, Регионален природонаучен музей – Пловдив предлага изменение и допълнение на цените на услугите по **Приложение №8, 8.2.,** във връзка с направени подобрения и разширение на съществуващите Морски аквариум и зала „Тропик“, които са част от експозицията на Регионален природонаучен музей – Пловдив. * С писмо вх.№21РЗК498/11.06.2021г. на община Пловдив, директорът на ОИ „Старинен Пловдив“ предлага изменения и допълнения на Наредбата, които са многокомпонентни и включват, както въвеждане на нови цени и услуги, така и изменения съществуващите. В тази връзка, предвид на многобройните промени в раздел VIII на Приложение №8, 8.2 „Цени на услуги и права, предоставяни от общински институт „Старинен Пловдив“ и Регионален природонаучен музейкъм Наредбата е целесъобразно да се приеме ново **Приложение №8, 8.2. в частта „Цени на услуги и права“, предоставяни от тези общински звена.** |
| Заинтересовани  групи | Заинтересованите страни и засегнатите групи са Община Пловдив, физически и юридически лица, граждани и гости на град Пловдив, които ще използват услугите, предоставени от общинските предприятия „Зооветеринарен комплекс“, „Градини и паркове“, „Радостни обреди“, „Дезинфекционна станция“, „Чистота“, „Организация и контрол на транспорта“ „Паркиране и репатриране“, „Многофункционална спортна зала“, „Траурна дейност“, „Младежки център“, както и Регионален природонаучен музей – Пловдив и ОИ „Старинен Пловдив“. |
| Анализ на разходи и  ползи | Разходи - за прилагане на измененията в Наредбата не е необходимо разходването на бюджетни средства.  Ползи - оптимизиране и подобряване на предлаганите услуги от общинските звена, както и повишаване на тяхната конкурентоспособност на пазара на предлаганите услуги. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | Няма необходимост от непосредствени промени в други нормативни актове в резултат от приемането на инициираните промени в Наредба за изменение и допълнение на Наредба за определянето и администрирането на местните такси и цени на услуги на територията на община Пловдив. |